**SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA: 003-06/15-01/02

URBROJ: 2158-60-45-15-02

Osijek, 25. veljače 2015.

# SKRAĆENI ZAPISNIK

113. sjednice Vijeća Odjela (VII. sjednice Vijeća Odjela u akademskoj 2014./2015. godini) održane 25. veljače 2015. u 12.00 sati u predavaonici broj 9 Odjela za matematiku, Trg Ljudevita Gaja 6, Osijek.

**Nazočni članovi (15):**

Prof. dr. sc. Ninoslav Truhar, izv. prof. dr. sc. Mirta Benšić, izv. prof. dr. sc. Krešimir Burazin, izv. prof. dr. sc. Antoaneta Klobučar, izv. prof. dr. sc. Domagoj Matijević, izv. prof. dr. sc. Kristian Sabo, doc. dr. sc. Dragana Jankov Maširević, doc. dr. sc. Snježana Majstorović, doc. dr. sc. Darija Marković, doc. dr. sc. Tomislav Marošević, doc. dr. sc. Mihaela Ribičić Penava, doc. dr. sc. Zoran Tomljanović, predstavnik suradnika: dr. sc. Ivan Soldo, predstavnik nastavnika: Josip Cvenić i predstavnik ostalih zaposlenika: Goran Marković.

**Ispričani članovi (12)**

Prof. dr. sc. Dragan Jukić, prof. dr. sc. Rudolf Scitovski, prof. dr. sc. Šime Ungar, izv. prof. dr. sc. Zdenka Kolar-Begović, doc. dr. sc. Mirela Jukić Bokun, doc. dr. sc. Ivan Matić, doc. dr. sc. Nenad Šuvak, predstavnik suradnika: dr. sc. Domagoj Ševerdija, i predstavnici studenata: Mario Korov, Amanda Glavaš, Marina Lukanović i Marijana Pravdić.

**Ostali nazočni (16):**

Dr. sc. Ljerka Jukić Matić, dr. sc. Ivana Kuzmanović, dr. sc. Ivan Vazler, mr. sc. Petar Taler, Darija Brajković, Rebeka Čorić, Mateja Đumić, Danijel Grahovac, Jelena Jankov, Slobodan Jelić, Marija Kristek, Marija Miloloža Pandur, Ivan Papić, Ivana Vuksanović, Biljana Graša i Marija Sabo.

Pročelnica Odjela, izv. prof. dr. sc. Mirta Benšić, pozdravila je prisutne, konstatirala da je prisutan dovoljan broj članova Vijeća kako bi se mogle donositi valjane Odluke, te predložila

**DNEVNI RED:**

1. Usvajanje zapisnika 112. sjednice Vijeća Odjela od 22. siječnja 2015.
2. Korekcija izvedbenog plana nastave u ljetnom semestru akademske 2014./2015. godine
3. Usvajanje Izvješća o realizaciji nastave u zimskom semestru akademske 2014./2015. godine na Odjelu za matematiku
4. Izvješće Stručnog povjerenstva za davanje mišljenja o ispunjavanju uvjeta za izbor doc. dr. sc. Mihaele Ribičić Penava u znanstveno zvanje višeg znanstvenog suradnika u znanstvenom području prirodnih znanosti, znanstvenom polju Matematika
5. Reizbor doc. dr. sc. Mihaele Ribičić Penava u znanstveno-nastavno zvanje docenta i znanstveno-nastavno radno mjesto docenta iz znanstvenog područja Prirodnih znanosti, znanstvenog polja matematika na Odjelu za matematiku

* Prihvaćanje Izvješća o radu
* Donošenje Odluke o reizboru

1. Prijedlog Odluke o izmjenama i dopunama Pravilnika o završnim radovima
2. Imenovanje organizatora predstavljanja Odjela za matematiku u Sveučilišnom Glasniku u okviru Glasa Slavonije
3. Imenovanje mentora asistentici Mariji Kristek
4. Razno.

Dnevni red je jednoglasno usvojen.

**AD 1.**

*Usvajanje zapisnika 112. sjednice Vijeća Odjela od 22. siječnja 2015.*

Zapisnik 112. sjednice Vijeća Odjela *jednoglasno* je usvojen u cijelosti. *(Prilog 1)*

**AD 2.**

*Korekcija izvedbenog plana nastave u ljetnom semestru akademske 2014./2015. godine*

Vijeće Odjela za matematiku jednoglasno je prihvatilo predložene izmjene i dopune izvedbenog plana nastave sveučilišnog preddiplomskog studija Matematike, sveučilišnog integriranog preddiplomskog i diplomskog nastavničkog studija Matematike i informatike i sveučilišnog diplomskog studija Matematike, smjer: *Financijska matematika i statistika* i *Matematika i računarstvo*, u akademskoj 2014./2015. godini Odjela za matematiku u sastavu Sveučilišta Josipa Jurja Strossmayera u Osijeku. *(Prilog 2)*

**AD 3.**

*Usvajanje Izvješća o realizaciji nastave u zimskom semestru akademske 2014./2015. godine na Odjelu za matematiku*

Vijeće Odjela za matematiku jednoglasno je prihvatilo Izvješće o realizaciji nastave u zimskom semestru akademske 2014./2015. godine na Odjelu za matematiku. *(Prilog 3)*

**AD 4.**

*Izvješće Stručnog povjerenstva za davanje mišljenja o ispunjavanju uvjeta za izbor doc. dr. sc. Mihaele Ribičić Penava u znanstveno zvanje višeg znanstvenog suradnika u znanstvenom području prirodnih znanosti, znanstvenom polju Matematika*

Na temelju pozitivnog Izvješća i prijedloga Stručnog povjerenstva Vijeće Odjela za matematiku jednoglasno je donijelo Odluku o davanju mišljenja da pristupnica **doc. dr. sc. Mihaela Ribičić Penava,** docent Odjela za matematiku Sveučilišta Josipa Jurja Strossmayera u Osijeku, ispunjava uvjete za izbor u znanstveno zvanje **višeg znanstvenog suradnika u znanstvenom području prirodnih znanosti, znanstveno polje matematika** te predlaže Matičnom odboru za područje prirodnih znanosti – polje matematike da donese odluku o izboru doc. dr. sc. Mihaele Ribičić Penava u znanstveno zvanje višeg znanstvenog suradnika. *(Prilog 4)*

**AD 5.**

*Reizbor doc. dr. sc. Mihaele Ribičić Penava u znanstveno-nastavno zvanje docenta i znanstveno-nastavno radno mjesto docenta iz znanstvenog područja Prirodnih znanosti, znanstvenog polja matematika na Odjelu za matematiku*

* *Prihvaćanje Izvješća o radu*

Vijeće Odjela za matematiku jednoglasno je donijelo Odluku o **prihvaćanju izvješća Stručnog povjerenstva u postupku reizbora doc. dr. sc. Mihaele Ribičić Penava,** docenta Odjela za matematiku u **znanstveno-nastavno zvanje docenta** i **znanstveno-nastavno radno mjesto docenta** iz znanstvenog područja Prirodnih znanosti, znanstvenog polja matematika na Sveučilištu Josipa Jurja Strossmayera u Osijeku-Odjelu za matematiku. *(Prilog 5)*

* *Donošenje Odluke o reizboru*

Vijeće Odjela za matematiku *jednoglasno* je prihvatilo Odluku kojom se **doc. dr. sc. Mihaela Ribičić Penava,** docent Odjela za matematiku u sastavu Sveučilišta Josipa Jurja Strossmayera u Osijeku **ponovno bira u znanstveno-nastavno zvanje docenta** i **znanstveno-nastavno radno mjesto docenta** iz znanstvenog područja Prirodnih znanosti, znanstvenog polja matematika na Sveučilištu Josipa Jurja Strossmayera u Osijeku-Odjelu za matematiku. *(Prilog 6)*

**AD 6.**

*Prijedlog Odluke o izmjenama i dopunama Pravilnika o završnim radovima*

Vijeće Odjela za matematiku jednoglasno je prihvatilo Odluku o izmjenama i dopunama Pravilnika o završnim radovima. *(Prilog 7)*

**AD 7.**

*Imenovanje organizatora predstavljanja Odjela za matematiku u Sveučilišnom Glasniku u okviru Glasa Slavonije*

Vijeće Odjela za matematiku jednoglasno je prihvatilo Odluku o imenovanju izv. prof. dr. sc. Kristiana Sabo za organizatora predstavljanja Odjela za matematiku u Sveučilišnom Glasniku u okviru Glasa Slavonije. *(Prilog 8)*

**AD 8.**

*Imenovanje mentora asistentici Mariji Kristek*

Vijeće Odjela za matematiku jednoglasno je prihvatilo Odluku o imenovanje **doc. dr. sc. Tene Velki,** docenta Fakulteta za odgojne i obrazovne znanosti u sastavu Sveučilišta Josipa Jurja Strossmayera u Osijeku,za mentora **Mariji Kristek, diplomiranom psihologu - profesoru**,asistentu iz znanstvenog područja Društvenih znanosti, znanstvenog polja psihologija, znanstvena grana školska psihologija i psihologija obrazovanja na Sveučilištu Josipa Jurja Strossmayera u Osijeku-Odjelu za matematiku. *(Prilog 9)*

**AD 9.**

*Razno*

* *Studentska praksa*

Dr. sc. Ljerka Jukić Matić izvijestila je nazočne da će u razdoblju od 27.4.-4.5.2015. studenti obavljati stručnu praksu u školama te za njih u navedenom terminu neće biti nastave.

* *Studentska natjecanja*

Izv. prof. dr. sc. Krešimir Burazin, zamjenik pročelnika za nastavu i studente predložio je pokretanje inicijative za pripremu studenata koji bi sudjelovali na međunarodnom studentskom natjecanju International Mathematics Competition (IMC) koje organizira University College London, a ove godine održava se u Blagoevgradu u Bugarskoj od 27. srpnja do 2. kolovoza. Na natjecanje može ići nekoliko studenata i jedan mentor koji je ujedno i član komisije. Natjecanje traje dva dana, svaki dan po pet sati, a problemi koji se pojavljuju su iz polja algebre, analize, geometrije i kombinatorike. Službeni jezik natjecanja je engleski, a na natjecanju ukupno sudjeluje oko 200 studenata iz cijeloga svijeta. Pozvao je sve zainteresirane koji se žele uključiti u pripreme na sastanak koji će se održati poslije Radnog seminara da se dogovore o detaljima.

Izv. prof. dr. sc. Domagoj Matijević izvjestio je prisutne da su u tijeku pripreme studenata za IEEEXtreme globalno natjecanje u programiranju. U pripreme je uključeno 9 studenata Odjela za matematiku. Natjecanje će se održati u listopadu ove godine na Elektrotehničkom fakultetu u Osijeku. Natjecanje traje 24 sata između timova koji se sastoje od IEEE Student članova.

Josip Cvenić, prof. izvjestio je prisutne da slijede studentska natjecanja u rukometu i košarci. Trenutno se izvode 2 grupe aerobic kinezioloških vježbi, ali se zbog većeg broja zainteresiranih studenata pojavila potreba za održavanjem i treće grupe. Također je izvjestio prisutne da je u mjesecu prosincu 2014. godine održana Osnivačka skupština Kluba studenata Odjela za matematiku.

Izv. prof. dr. sc. Mirta Benšić, pročelnica Odjela za matematiku, zahvalila se nazočnima te zaključila rad Vijeća Odjela u 12.50 sati.

|  |  |
| --- | --- |
| **Zapisnik sastavila** | **Pročelnica Odjela za matematiku** |
|  |  |
|  |  |
| Marija Sabo | Izv. prof. dr. sc. Mirta Benšić |